 మళ్ళీ విశాల్ పరిచయంతో కొత్తపూలు పూశాయి. మనసు వలపుమాలికలల్లింది. కాని, అది అతడి మెడలో వేయడానికి...అతడికీ తనకూ నక్కకు నాగలోకానికి ఉన్నంత తేడా. అతడు గొప్పింటి బిడ్డ గొప్ప వంశస్తుడు. ఏ అర్హతతో వేస్తుంది అతడి మెడలో మాల.
 
    
 "పాపా! నన్ను సంఘ సేవికగానే చూశావు ఇన్నాళ్ళు నువ్వు. ఇవాళ ఒక పచ్చి స్వార్ధపరురాలిని చూసి అంత అసహ్యించుకొంటావేమో. కాని, నేను అడగక తప్పదు."

 "మీరు ఏమడుగుతారో నాకు తెలుసు, ఆంటీ."

 "తెలుసా? ఏం తెలుసు?" ఆశ్చర్యంగా చూసింది సువర్చల.

 "కూతురు లాంటిదాన్ని కోడల్ని చేసుకొంటానని."

 "పాపా."

 "కంగారు పడకండి, ఆంటీ! కూతురు లాంటిదాన్నే గాని కూతుర్ని కాదుగా? మనం ఏం భావించుకొంటె అదీ. మీ కోరికలో నాకు అనుచితం కనిపించలేదు. ఈ ఇంటి దీపం నిలుపమని నన్ను కోరకపోతే ఇంకెవరని కోరుతారు? నేను ఒప్పుకొంటున్నాను, ఆంటీ. ఎప్పుడో ఓసారి ఓ ఇంత్య్దాన్ని కావలసిందేగా? నా పెళ్ళి గురించి తాపత్రయపడేందుకు ఎవరున్నారు? ఎవరూ లేని అనాధను. ఇంత గొప్ప ఇల్లు నా మెట్టినిల్లు కావడం, సువర్చలా రఘురామయ్యగారల కోడల్ని అనిపించుకోవడం గౌరవమే కదా? గౌరవమే కాదు, నాకు అదృష్టం కూడా!"

 "వెటకారమా? ఎత్తి పొడుపా?"

 "ఆంటీ." నొచ్చుకుంది. "మిమ్మల్ని ఎగతాళి చేసేంత ఎత్తుకు ఎదగలేదు. నేను నిజంగానే ఒప్పుకొంటున్నాను. సంఘసేవికగా మీ అడుగుజాడల్లో నడవాలని ఎప్పటి ఆశయమో. నా మొదటి అడుగు ఈ పెళ్ళితో పడుతుందనుకొంటాను. తల్లిలేని బాబుకు తల్లిగా, అంగవికలుడైన అజయ్ కి భార్యగా, ముఖ్యంగా వృద్దులైన మీ దంపతులకు చేదోడు వాదోడుగా ఇదే నా సేవాపధంలో ప్రధమ పాదం అనుకొంటాను."

 "సేవా? త్యాగమా?" అజయ్ ఎప్పుడు వచ్చాడో గమనించలేదు.

 "నా జీవితానికి ఒక ఆధారాన్నీ, అర్ధాన్నీ కల్పించుకోవడం త్యాగమెలా అవుతుంది?"

 "పెళ్ళంటేనే చిరాకు పడేదానివి. ఈ అజయ్ అంటే మరీ మండిపడేదానివి. ఈ అజయ్ తోనే పెళ్ళికి ఒప్పుకొంటున్నావంటే మీ ఆంటీకోసం చేస్తున్న త్యాగం కాదా?"

 "త్యాగమని నేననుకోవడం లేదు. నా మనసును బాధ పెట్టుకొని ఒప్పించడం లేదు. నేనూ ఓ ఇంటిదాన్ని అవుతాను. అదీ నాకు తెలిసిన ఇంట్లో కోడలిగా అడుగుపెడుతున్నాను!"

 "నువ్వు పెళ్ళి చేసుకోదలిస్తే వరుడే దొరకడా?"

 "నా పుట్టుకా, నా జీవితం తెలిసిన గౌరవనీయు లెవరూ నన్ను చేసుకోడానికి ఇష్టపడరు."

 "త్యాగం కాకపోతే ఒక విధమైన రాజీ."

 "అజయ్ నువ్వేమైనా పేరుపెట్టు. నేను సంతోషంగానే ఒప్పుకొంటున్నాను మన పెళ్ళికి."

 "నువ్వొప్పుకోగానే అయిపోతుందా మన పెళ్ళి? నేనొప్పుకోవద్డా?"

 "ఏం? ఎందుకు?" విస్తుపోతూ అడిగింది సువర్చల.

 "ఈ అవిటివాడు ఏ స్త్రీ ప్రక్కనా భర్తగా నిలబడదు! తను ప్రేమించిన యువతి ప్రక్కన అసలే నిలబడడు!" అజయ్ కర్ర టకటకలాడించుకొంటూ వెళ్ళిపోయాడు.

 నెత్తిన పిడుగుపడ్డట్టుగా నిశ్చేష్టురాలైపోయింది సువర్చల. ఆవిడ కళ్ళ ముందంతా అంధకారం కనిపించసాగింది!

      
 
 ఒకనాటి సాయంకాలం.

 సువర్చలా, ప్రేమీ ఇంటి ముందు గార్డెన్ లో కూర్చుని ఉన్నారు. ప్రక్కనే పట్టె మంచం మీద బాబు బోర్లా పడడానికి సాధన చేస్తున్నాడు! వాడి ముక్కు మంచానికి రాచుకొని టమాటా పండులా ఎర్రబడిపోయింది! బొజ్జ క్రింద పడిన చేతిని తీసుకోవడం చేతకాక కాస్సేపు రొప్పి తరువాత ఏడుపు లంఖించుకొన్నాడు!

 "పాపం!" అంటూ, వాడిని ఎత్తుకొందామని లేచింది ప్రేమీ.

 ఇంతలో కారొకటి గేటులోంచి దూసుకువచ్చి ఇంటిముందు ఆగింది.

 ఎప్పుడూ ఈ ఇంటికిరాణి కొత్త కారు! చాలా ఖరీదైన కారు! విశాల్ ది కాదు! ఇంకెవరిది?

 రెండు నిమిషాల తరువాత క్రిందికి దిగిన కొత్త వ్యక్తిని చూసి, ప్రేమీ రివ్వున వెళ్ళబోతే, సువర్చల సంభ్రమంతో, "ఓ రాజశేఖరం గారు!" అంది. అంటూనే వెళ్ళబోతున్న ప్రేమీ రెక్కపట్టి ఆపింది. "తల్లిని క్షమించ గలిగిన దానివి! తండ్రిని క్షమించలేవా?" అంది మెల్లని స్వరంతో.

 ఆ మాట మంత్రంలా పని చేసినట్టుగా నిటారుగా నిలబడిపోయింది ప్రేమీ.

 సువర్చల రాజసేఖరాన్ని సాదరంగా ఆహ్వానించింది ఇంట్లోకి "రండి రండి! ఏమిటి, మీరు చాలా చిక్కిపోయి కనిపిస్తున్నారు?"

 "ఆరోగ్యం సరిగా లేదు! తరుచూ గుండెలో నొప్పి వస్తూంది! ఈ నెలలో నేను అమెరికా వెడుతున్నాను! ఆపరేషన్ సక్సెస్ అయితే ఇండియా రావడం! లేదా ఇంతే సంగతులు!" రాజశేఖరం గొంతు వణుకుతూంది!
 
 mallee visal parichayamtho kottapulu puusaayi. manasu valapumaalikallindi. kaani, adhi atadi medalo veyadaaniki...atadiki tanakuu nakkaku nagalokaniki unnanta teda. atadu goppinti bidda goppa vamsastudu. e arhatatho vestundi atadi medalo maala.
 
    
 "papa! nannu sangha sevikagaane chusavu innaallu nuvvu. ivaala oka pachi swaardhaparuraalini chusi anta asahyinchukontavemo. kaani, nenu adagaka tappadu."

 "meeru emadugutaro naaku telusu, anty."

 "telusa? yem telusu?" aascharyamgaa chusindi suvarchala.

 "koothuru lantidanni kodalni chesukontanani."

 "papa."

 "kangaaru padakandi, anty! koothuru lantidanne gaani koothurni kaadugaa? manam yem bhavinchukonte adhee. mee korikalo naaku anuchitam kanipinchaledu. ee inti deepam nilupamani nannu korakapothe inkevarani korutaru? nenu oppukontunnanu, anty. eppudo osaari oo intyadaanni kaavalasindegaa? naa pelli gurinchi taapatrayapadenduku evarunnaaru? evaruu laeni anaadhanu. inta goppa illu naa mettinillu kaavadam, suvarchala raghuramayyagarala kodalni anipinchukovadam gowravame kada? gowravame kaadu, naaku adrushtam kuudaa!"

 "vetakarama? etti podupa?"

 "anty." nochukundi. "mimmalni egataali chesenta ettuku edagaledu. nenu nijamgaane oppukontunnanu. sanghasevikagaa mee adugujadallo nadavalani eppati aasayamo. naa modati adugu ee pellitho padutundanukontaanu. tallileni baabuku talligaa, angavikaludaina ajay ki bharyaga, mukhyamgaa vruddulaina mee dampatulaku chedodu vaadodugaa ide naa sevapadhamlo pradhama paadam anukontaanu."

 "seva? tyagama?" ajay eppudu vachado gamaninchaledu.

 "naa jeevitaaniki oka aadhaaraannii, ardhaannii kalpinchukovadam tyagamela avutundi?"

 "pellantene chiraaku padedanivi. ee ajay ante mari mandipadedaanivi. ee ajay thone pelliki oppukontunnavante mee antikosam chestunna tyaagam kaadaa?"

 "tyaagamani nenanukovadam ledu. naa manasunu baadha pettukoni oppinchadam ledu. nenuu oo intidaanni avutaanu. adhee naaku telisina intlo kodaligaa adugupedutunnaanu!"

 "nuvvu pelli chesukodaliste varude dorakada?"

 "naa puttuka, naa jeevitam telisina gouravaneeyu levaroo nannu chesukodaniki ishtapadaru."

 "tyaagam kakapothe oka vidhamaina raji."

 "ajay nuvvemaina perupettu. nenu santoshamgaane oppukontunnanu mana pelliki."

 "nuvvoppukogaane ayipotunda mana pelli? nenoppukovadda?"

 "yem? enduku?" vistupotuu adigindi suvarchala.

 "ee avitivaadu e stree prakkana bhartagaa nilabadadu! tanu preminchina yuvati prakkana asale nilabadadu!" ajay karra takatakalaadinchukontu vellipoyaadu.

 nettina pidugupaddattugaa nischeshturaalaipoyim suvarchala. aavida kalla mundanta andhakaaram kanipinchasaagindi!

      
 
 okanati saayankaalam.

 suvarchala, premi inti mundu garden loo kuurchuni unnaaru. prakkane patte mancham meeda baabu borla padadaaniki saadhana chestunnadu! vaadi mukku manchaaniki rachukoni tamata pandula errabadipoyindi! bojja krinda padina chetini teesukovadam chetakaka kassepu roppi taruvaata edupu lankhinchukonnadu!

 "paapam!" antuu, vaadini ettukondamani lechindi premi.

 intalo karokati getulonchi doosukuvacchi intimundu aagindi.

 eppuduu ee intikiraani kotta kaaru! chala khareedaina kaaru! visal dhi kaadu! inkevaridi?

 rendu nimishaala taruvaata krindiki digina kotta vyaktini chusi, premi rivvuna vellabothe, suvarchala sambhramamtho, "oo rajasekharam gaaru!" andi. antoone vellabotunna premi rekkapatti aapindi. "tallini kshamincha galigina daanivi! tandrini kshaminchaleva?" andi mellani swaramtho.

 aa maata mantramla pani chesinattugaa nitaarugaa nilabadipoyindi premi.

 suvarchala rajasekharanni saadaramgaa aahvaaninchindi intloki "randi randi! emiti, meeru chala chikkipoyi kanipistunnaru?"

 "aarogyam sarigaa ledu! taruchuu gundelo noppi vastuundi! ee nelalo nenu america vedutunnaanu! aperation suxes ayithe india ravadam! leda inthe sangatulu!" rajasekharam gontu vanukutuundi!
 